Gabrielle George

Gabrielle "Gabby" George (s. 2. helmikuuta 1997) on englantilainen jalkapalloilija, pelipaikaltaan puolustaja. Hän edustaa Englannin Superliigassa pelaavaa Evertonia ja on pelannut kaksi maaottelua Englannin naisten maajoukkueessa.

George on pelannut Superliigassa Evertonin joukkueessa vuodesta 2014 alkaen. Hän on pelannut liigassa kaikkiaan 62 ottelua ja tehnyt niissä yhden maalin, kaudella 2018–2019.

George on pelannut useissa Englannin nuorisomaajoukkueissa. Naisten maajoukkueessa hän on pelannut kaksi maaottelua, syyskuussa 2018 Kazakstania ja marraskuussa 2018 Itävaltaa vastaan.

Georgen serkku Jesse Lingard on maajoukkuejalkapalloilija.

Lähteet 

Englantilaiset jalkapalloilijat
Vuonna 1997 syntyneet
Elävät henkilöt